open-index/open-wikipedia-markdown huggingface dataset:
நினைவி

**நினைவி** அல்லது **நினைவிக்கருவி** (Mnemonic) எனப்படுவது கற்கும் விடயங்களை நினைவில் நிறுத்திக் கொள்ளப் பயன்படுத்தப்படும் ஒரு கற்றல் உத்தியாகும். நினைவி என்பது நினைவாற்றலை மேம்படுத்துவதற்காக, மனனம் செய்வதை இலகுவாக்குவதற்கு நீண்ட கால நினைவுகளில் ஏற்கனவே சேகரிக்கப்பட்டிருக்கும் தகவல்களைப் பயன்படுத்த உதவும் சில சிறப்பான உத்திகளாகும்.

இவை வாய்மொழியாகவோ, எழுத்து வடிவிலோ, பார்க்கக்கூடிய படங்களாகவோ, கேட்கக்கூடிய ஒலி வடிவிலோ அமைந்திருக்கலாம். நினைவில் கொள்ள கடினமான சில தகவல்களை, குறிப்பாக பட்டியல்களை இலகுவில் நினைவில் நிறுத்திக் கொள்ள இந்த கற்றல் உத்தி உதவும். மனித மனமானது எழுந்தமானமான விடயங்களை நினைவில் கொள்வதைவிட அறிந்த, பழகிய, நகைச்சுவையான, தனக்குரிய, பாலியல்சார்ந்த, இடம்சார்ந்த விடயங்களையும் அர்த்தமுள்ள செய்திகளையும் மிக இலகுவாக நினைவில் கொள்ளக் கூடிய ஆற்றல் உள்ளமையால் இந்த கற்றல் உத்தி பயன்படுகின்றது.

நினைவாற்றல் எனப்படும்போது அது இரு வகைப்படும். ஒன்று இயற்கையான நினைவாற்றல், அடுத்தது செயற்கையான நினைவாற்றல். இதில் முதலாவது பிறக்கும்போதே ஒருவரிடம் இருக்கக்கூடிய நினைவாற்றல். இரண்டாவது வகையான செயற்கையான நினைவாற்றல் என்பது கற்றல், பயிற்சி செய்தல் போன்றவற்றால் சேர்த்துக் கொள்ளக்கூடிய நினைவாற்றல். எவருக்கும் இருக்கும் இயற்கையான நினைவாற்றல் மட்டும், அவரது அனைத்து தேவைகளையும் நிறைவேற்றிக் கொள்ளப் போதுமானதாக இருப்பதில்லை. எனவே செயற்கையான நினைவூட்டல் அவசியமாகின்றது. இத்தகைய தேவையை இலகுவாக நிறைவேற்ற 'நினைவி' பயன்படும். 

முதலெழுத்துப் புதிர் என்பது மிகவும் பொதுவாகப் பயன்படும் ஒரு நினைவியாகும். இதன்மூலம் ஒரு பட்டியலிலுள்ள விடயங்களை நினைவில் கொள்ள, அவற்றின் முதலெழுத்து அல்லது முதலெழுத்துக்கள், அல்லது முதல் சொல் பயன்படும்.
 

## எடுத்துக்காட்டுகள்
கிட்டக் குழி தோண்டி தூரக் குவி - கிட்டப் பார்வைக்கு குழிவில்லையும் தூரப்பார்வைக்கு குவிவில்லையும் பயன்படுத்த வேண்டும்.

**மு**ருக்கு **தி**ன்றால் **இ**ன்பம் **வ**ருமே காளி -
ஐவகை நிலங்களுக்குரிய கடவுளின் பெயர்கள்
குறிஞ்சி - மு - முருகன்
முல்லை - தி - திருமால்
மருதம்- இ - இந்திரன்
நெய்தல் - வ- வருணன்
பாலை - காளி (அ) கொற்றவை

## மேற்கோள்கள்

பகுப்பு:கல்வி
70

**70** ஆண்டு (**[[ரோம எண்ணுருக்கள்|LXX]]**) யூலியின் நாட்காட்டியில் ஒரு திங்கட்கிழமையில் துவங்கிய ஆண்டு ஆகும். இது கி.பி, கிமு என நாட்காட்டியில் ஆண்டுகள் குறிப்பிடுவதற்கு முன்னதாக இருந்த *உரோம் நகர் உருவானதிற்கு பின்பு* (அப் அர்பே கொன்டிடா,AUC) நாட்காட்டியில் **ஆண்டு 805 ** எனக் குறிப்பிடப்பட்டது. மேலும் *அகஸ்டசு மற்றும் வெசுபாசியனசு நீதிபதிகள் ஆண்டு* என்றும் அறியப்படுகிறது.

## நிகழ்வுகள்

### இடங்கள் வாரியாக
#### உரோம பேரரசு
* பேரரசர் வெசுபாசியனசும் அவரது மகன் டைடசு சீசர் வெசுபாசியனசும் உரோம நீதிபதிகளாக பொறுப்பேற்றனர். 
* வெசுபாசியனசு கொலோசியம் கட்டிடத்தை கட்டத் தொடங்கினார்; திறந்தவெளி அரங்கில் மாவீரர்களின் விளையாட்டுக்கள், புகழ்பெற்ற போர்களின் மீளோட்டம், செவ்வியல் தொன்மவியல் நாடகங்கள் போன்றவை, பொதுமக்கள் பார்வைக்கு பயன்படுத்தப்பட்டன.
* எருசலேம் முற்றுகை

## மேற்கோள்கள்


பகுப்பு:70கள்
கருநீலக் குழந்தைகள்

**கருநீலக் குழந்தைகள்** (*Indigo children*) என்பது அசாதாரணமான, சிறப்பான, ஆற்றல்களையும், இயல்புகளையும் கொண்டிருப்பதுடன், அல்லது இயல்நிலை கடந்த செயற்பாடுகளையும், ஆற்றல்களையும் கொண்டிருப்பதாகச் சொல்லப்படும் குழந்தைகளுக்கு வழங்கப்படும் போலி அறிவியல் (pseudoscience) பெயர்.  முத்திரை குத்தப்படும் குழந்தைகள் ஆவர். இதுபற்றிய சிந்தனை 1970 இல் Nancy Ann Tappe என்பவரால் அறிமுகப்படுத்தப்பட்ட புது யுகம் என்னும் கருத்தாக்கத்தின் அடிப்படையில் அமைந்தது. இது தொடர்பாக 1990 களில் வெளிவந்த புத்தகங்களும், அதைத் தொடர்ந்த தசாப்தங்களில் வெளிவந்த திரைப்படங்களும் மக்கள் மத்தியில் ஆர்வத்தைத் தூண்டியது. தொலை நுண்ணுணர்வு போன்ற இயல்நிலை கடந்த இயல்புகளைக் கொண்டிருப்பதனால், இது மனித இனத்தின், வளர்ச்சிப் படிமுறையில் அடுத்த கட்டத்துக்கு நகர்வதைக் காட்டுவதாக சிலர் நம்புகின்றனர். அத்துடன் இவர்கள், சக மனிதர்களை விட படைப்பாற்றல் மற்றும் புரிந்துணர்வு அதிகம் கொண்டவர்களாக இருப்பதாகவும் நம்பப்படுகின்றது.

கருநீலக் குழந்தைகள் இருப்பதோ, அல்லது அவர்களிடம் இருப்பதாகச் சொல்லப்படும் இயல்புகள் இருப்பதோ நம்பத்தகுந்த அறிவியல் ஆய்வுகள் மூலம் நிரூபிக்கப்படவில்லை. இருப்பினும் குழந்தைகள் சாதாரண கற்றல் அல்லது கற்பித்தல் முறையைப் பின்பற்ற முடியாது இருக்கும் சூழ்நிலைகளில், தங்கள் குழந்தைகளிடம் விசேட இயல்புகள் இருப்பதாக பெற்றோர்கள் சிலர் நம்புகின்றனர். இந்தப் பெற்றோர்களின் கூற்றுக்களில் நம்பிக்கை அற்றவர்கள், பெற்றோர்கள் குழந்தைக்கு இருக்கக்கூடிய மனநலக் குறைபாட்டை கண்டு பிடிப்பதையும், குழந்தைக்குத் தேவையான சிகிச்சையை அளிப்பதையும் தவிர்ப்பதாகவும் குறை கூறுகின்றனர். சில பெற்றோர்கள் தமது உற்பத்திப் பொருட்கள் விற்பனை, சேவைகளின் அங்கீகாரம் மூலம் பணம் சம்பாதிக்கும் நோக்கிலும் இவ்வாறு செய்வதாகக் குற்றம் சுமத்தப்படுகின்றனர்.

## மேற்கோள்கள்

பகுப்பு:போலி அறிவியல்
பகுப்பு:குழந்தைப் பருவம்
டேர்மொட் ரீவ்

**டேர்மொட் ரீவ்** (*Dermot Reeve*, பிறப்பு: ஏப்ரல் 2 1963), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் 29 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1963 பிறப்புகள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:சாமர்செட் துடுப்பாட்டக்காரர்கள்
அல்பிரட் ரெல்ஃப்

**அல்பிரட் ரீல்ப்** (*Albert Relf*, பிறப்பு: சூன் 26 1874, இறப்பு: மார்ச்சு 26 1937) என்பவர் இங்கிலாந்து அணியின் துடுப்பாட்டக்காரர் ஆவார். இவர் 13 தேர்வுத் துடுப்பாட்டப் போட்டிகளிலும், 565 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1903 - 1914 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1874 பிறப்புகள்
பகுப்பு:1937 இறப்புகள்
பகுப்பு:பெர்க்சையர் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
வில்பிரட் ரோட்ஸ்

**வில்பிரட் ரோட்ஸ்** (*Wilfred Rhodes*, பிறப்பு: அக்டோபர் 29 1877, இறப்பு: சூலை 8 1973),  இங்கிலாந்து அணியின் முன்னாள் துடுப்பாட்டக்காரர். இவர் 58 தேர்வுத் துடுப்பாட்டப் போட்டிகளிலும் , 1,110 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 - 1930 ல்  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.

## ஆரம்பகால வாழ்க்கை
ரோட்ஸ் 1877 ஆம் ஆண்டில் அட்டர்சுபீல்டு ,கிர்கீட்டன் கிராமத்தில் பிறந்தார். இவர்  இளமையாக இருந்தபோது இவரது குடும்பம் இரண்டு மைல் தொலைவில் உள்ள ஒரு பண்ணைக்கு குடிபெயர்ந்தது. இவர் தனது வீட்டிற்கு அருகிலுள்ள ஹாப்டன் பள்ளியிலும், பின்னர் ஹடர்ஸ்ஃபீல்டில் ஸ்பிரிங் க்ரோவ் பள்ளியிலும் பயின்றார். இவரின் தந்தை, ஆல்ஃபிரட் ரோட்ஸ், கிர்கீட்டன் துடுப்பாட்ட அணியின் இரண்டாம் லெவன் அணியின் தலைவராக இருந்தார். மேலும் தனது மகனை துடுப்பாட்டம் விளையாட ஊக்குவித்தார். ரோட்ஸ் 16 வயதில் பள்ளியை விட்டு வெளியேறிய நேரத்தில், இவர் கிர்கீட்டன் துடுப்பாட்ட சங்கத்தில் சேர்ந்தார். அதன் பின்னர் துடுப்பாட்ட வாழ்க்கையினை சிரத்தையாக விளையாடத் துவங்கினார்.1893 ஆம் ஆண்டில் இவர் உள்ளூர் நகரமான மிர்ஃபீல்டில் ரயில்வேயில் வேலை பார்த்தார். அந்த சமயத்தில் இவர் கிர்கீட்டன் துடுப்பாட்ட அணிக்காக அதிக நேரம்  விளையாடினார். இதன் விளைவாக இவர் தனது வேலையை இழந்தார். அதைத் தொடர்ந்து, இவர் ஒரு உள்ளூர் பண்ணையில் பணிபுரிந்தார். அப்போது இவருக்கு துடுப்பாட்டம் விளையாடுவதற்கு அதிக நேரம் கிடைத்தது. 1895 ஆம் ஆண்டில் இவர் கிர்கீட்டன் துடுப்பாட்ட அணியின் முதல் லெவன் அணியில் இடம்பெற்றார்.  மேலும் ஸ்காட்லாந்தின் கலாஷீல்ஸின் காலா துடுப்பாட்ட சங்க அணிக்காக இவர் தொழில்முறைத் துடுப்பாட்டப் போட்டிகளில்  விளையாடினார்.

## தனிப்பட்ட வாழ்க்கை
1936 ஆம் ஆண்டிலிருந்து ரோட்ஸின் கண் பார்வை குறையத் தொடங்கியது, 1939 ஆம் ஆண்டில் போர் வெடித்தபோது பணியில் ஈடுபட முடியவில்லை. இறுதியில் இவருக்கு கண் அழுத்த நோய் இருப்பது  கண்டறியப்பட்டது. ஆனால், அது இறுதிக் கட்டத்தில் அதனைக் கண்டறிந்ததனால்  எதுவும் செய்ய முடியவில்லை. ரோட்சினால் துடுப்பாட்டத்தினைப் பார்ப்பது, கோல்ஃப் விளையாடுவது ஆகிய அளவிற்கு மட்டுமே பார்க்க முடிந்தது. 1946 ஆம் ஆண்டில் இவரால் ஒரு செய்தித்தாளைப் படிக்க இயலாமல் போனது. மற்றொரு நிபுணருடன் கலந்தாலோசித்து பின் 1951 ஆம் ஆண்டில் ஓர் அறுவை சிகிச்சை செய்யப்பட்டது, ஆனால் 1952 ஆம் ஆண்டில் ரோட்ஸ் முற்றிலும் பார்வையற்றவராக இருந்தார்.  இதனால் ஏற்பட்ட வலியானது 1958 ஆம் ஆண்டில் இவரது இடது கண் பார்வையை அகற்ற வேண்டியாதாகியது.

1950 ஆம் ஆண்டில், சாரா ரோட்ஸ் மாரடைப்பால் பாதிக்கப்பட்டார்.1954 ஆம் ஆண்டில் தனது 80 வது பிறந்தநாளுக்கு சில மாதங்களுக்கு முன்பு இவர் இறந்தார். பின்னர், மார்ஷில் உள்ள தனது வீட்டை விற்று தனது மகள் மற்றும் இவரது கணவருடன் சென்றார். பின்னர் இவர் போர்ன்மவுத் சென்றார். குருட்டுத்தன்மை இருந்தபோதிலும் இவர் தொடர்ந்து துடுப்பாட்ட   போட்டிகளில் கலந்துகொண்டார், ரோட்ஸுக்கு 1946 ஆம் ஆண்டில் யார்க்ஷயரின் கெளரவ நிரந்தர உறுப்பினர் மற்றும் 1949 ஆம் ஆண்டில் எம்.சி.சியின் நிரந்த உறுப்பினருக்கான அங்கீகாரம் வழங்கப்பட்டது. இவர் 1973 இல், 95 வயதில் இறந்தார்.

## சான்றுகள்


பகுப்பு:இங்கிலாந்துத் துடுப்பாட்டக்காரர்கள்
பகுப்பு:1877 பிறப்புகள்
பகுப்பு:1973 இறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
ஜாக் ரிச்சர்ட்ஸ்

**ஜாக் ரிச்சர்ட்ஸ்** (*Jack Richards*, பிறப்பு: ஆகத்து 10 1958), இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், 22 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1981 - 1988 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1958 பிறப்புகள்
பகுப்பு:வாழும் மக்கள்
பகுப்பு:ஆங்கிலேயக் குச்சக் காப்பாளர்கள்
ஹரல்ட் ரோட்ஸ்

**ஆரல் உரோடுசு** (*Harold Rhodes*, பிறப்பு: சூலை 22 1936), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 322 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1959 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1936 பிறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:பிளேயர்ஸ் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
தத்துக் கரப்பான்

**தத்துக் கரப்பான்** அல்லது **பாயும் கரப்பான்** (ஆங்கிலம்: Leaproach / Jumping Cockroach ; இலத்தின்: *Saltoblattella montistabularis*) என்பது தத்துக்கிளியைப் போலத் தாவிச் செல்லக்கூடிய ஒரு கரப்பான் இனம், அதற்கேற்றவாறு இதனது உடல் அமைப்பும் அமைந்துள்ளது.

தாவிச் செல்வதற்கு ஏற்றவாறு தத்துக்கிளியைப் (வெட்டுக்கிளி) போன்று இவற்றின் கால்கள் அமைந்துள்ளன. சாதாரண கரப்பானில் இருந்து மேலும் சில வேறுபாடுகளை இவை கொண்டுள்ளன: ஏனைய கரப்பான்களில் காணப்படும் சிறுநீரக வடிவக் கண்ணிற்குப் பதிலாக இவற்றில் அரைவட்டக் கண்கள் வெளித்தள்ளப்பட்டு, பக்கவாட்டில் காணப்படுகின்றன; தாவும் போது சமநிலையைப் பேணுவதற்கு உணர்கொம்புகளில் மாற்றங்கள் கொண்டுள்ளன.

தென் ஆபிரிக்காவில் கேப் டவுன் எனும் இடத்தில் அமைந்துள்ள மேசை மலைப் பகுதியில் 2009இல் கண்டுபிடிக்கப்பட்டுள்ளது. இவற்றின் சிறப்புத் தோற்றத்தாலும் தத்தும் கரப்பான் என்பதாலும் 2011ம் ஆண்டுக்குரிய சிறந்த பத்து உயரினங்களில் ஒன்றாக இவை தேர்ந்தெடுக்கப்பட்டுள்ளன.

## மேற்கோள்கள்


பகுப்பு:பூச்சிகள்
அனைத்துலக உருளைக்கிழங்கு ஆண்டு

2008 ஆம் ஆண்டை **அனைத்துலக உருளைக்கிழங்கு ஆண்டு** என ஐக்கிய நாடுகள் அவை அறிவித்தது. இதற்கான தீர்மானம் (60/191) 2005 ஆம் ஆண்டு டிசம்பர் 22 ஆம் தேதி ஐக்கிய நாடுகள் பொதுச் சபையின் 68 ஆவது முழுநிறைக் கூட்டத்தில் ஏற்றுக்கொள்ளப்பட்டது. முன்னர் உணவு வேளாண்மை அமைப்பினால் நிறைவேற்றப்பட்ட தீர்மானம் ஒன்றை அடியொற்றியே பொதுச்சபை இத் தீர்மானத்தை நிறைவேற்றியது.

நாடுகளின் அரசுகள், ஐக்கிய நாடுகள் வளர்ச்சித் திட்டம், அனைத்துலக வேளாண்மை ஆய்வு தொடர்பான ஆலோசனைக் குழு, ஐக்கிய நாடுகள் அவை சார்ந்த பிற அமைப்புகள், அரசு சார்பற்ற அமைப்புகள் ஆகியவற்றுடன் சேர்ந்து அனைத்துலக உருளைக்கிழங்கு ஆண்டுச் செயற்பாடுகளை முன்னெடுக்க உதவுமாறு உணவு வேளாண்மை அமைப்பை இத் தீர்மானம் கேட்டுக்கொண்டது.

## பின்னணி
உருளைக்கிழங்கு உலக மக்களின் முதன்மையான உணவுகளில் ஒன்று. உணவுப் பாதுகாப்பு, வறுமை ஒழிப்பு என்பவை தொடர்பில் உருளைக்கிழங்கு ஆற்றக்கூடிய பங்கு முக்கியமானது.. உலக அளவில் ஏற்றுக்கொள்ளப்பட்ட வளர்ச்சி இலக்குகளை அடைவதற்கு இது மிகவும் இன்றியமையாதது. 2005 ஆம் ஆண்டில் நடைபெற்ற உணவு வேளாண்மை அமைப்பின் மாநாட்டில், அனைத்துலக உருளைக்கிழங்கு ஆண்டு ஒன்றை அறிவிக்கும்படி, ஐக்கிய நாடுகள் அவையைக் கேட்டுக்கொள்ளும் தீர்மானம் நிறைவேற்றப்பட்டது.

## குறிப்புகள்

## இவற்றையும் பார்க்கவும்
* ஐக்கிய நாடுகள் கடைப்பிடிப்புக்கள் - அனைத்துலக ஆண்டு

## வெளியிணைப்புகள்
*அனைத்துலக உருளைக்கிழங்கு ஆண்டு
*உருளைக்கிழங்குடன் வாழ்வது தொடர்பான பன்னாட்டுக் கருத்தரங்கு (ISLP'08) 
*உணவு வேளாண்மை அமைப்பின் 2005 ஆண்டுத் தீர்மானம்
*அனைத்துலக உருளைக்கிழங்கு மையம் 

பகுப்பு:ஐக்கிய நாடுகள் கடைப்பிடிப்புக்கள்
பகுப்பு:2008 நிகழ்வுகள்
ஸ்டீவ் ரோட்ஸ்

**ஸ்டீவ் ரோட்ஸ்** (*Steve Rhodes*, பிறப்பு: சூன் 17 1964), இங்கிலாந்து அணியின் துடுப்பாட்டக்காரர். இவர் 11 தேர்வுத் துடுப்பாட்டப் போட்டிகளிலும், 322 ஒருநாள் பன்னாட்டுத் துடுப்பாட்டப்போட்டிகளிலும் கலந்து கொண்டுள்ளார். இவர் 1959 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1964 பிறப்புகள்
பகுப்பு:யார்க்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:விசுடென் துடுப்பாட்டக்காரர்கள்
சமாதானம் (இதழ்)

**சமாதானம்  ** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் மருதூர் வாணன் ஆவார்.  இது இசுலாமியப் படைப்பாளிகளின் பங்களிப்போடு, சூழலிலுள்ள நிலைமையை விளக்குகிற படைப்புகளை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:ஈழத்து சஞ்சிகைகள்
பகுப்பு:1990 களில் வெளிவந்த தமிழ் இதழ்கள்
கல்ப தரு (இதழ்)

**கல்ப தரு  ** 1917-ம் ஆண்டு முதல் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.

## ஆசிரியர்
இதன் ஆசிரியர் ஆசிரியர் குழு ஆவார்.

## உள்ளடக்கம்
இது அறிவு வளர்ச்சி கருதி, மருத்துவம், வேளாண்மை, வணிகம், சட்டம், கல்வி ஆகிய அறிவியல் படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* கல்ப தரு

பகுப்பு:அறிவியல் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1910 களில் வெளிவந்த தமிழ் இதழ்கள்
பிலோமினா தமிழ்ப்பள்ளி

**பிலோமினா தமிழ்ப்பள்ளி**, மலேசியாவின் பேராக், ஈப்போ நகரத்தின் சிலிபின் சாலையில் உள்ள புகழ் பெற்ற ஒரு தமிழ்ப்பள்ளி. பொதுவாக, மலேசியா வாழ் மக்கள் பிலோமினா தமிழ்ப்பள்ளி என்று தான் இப்பள்ளியை அழைப்பார்கள். ஆனால், அதன் உண்மையான பெயர் செயிண்ட் பிலோமினா கான்வெண்ட் தமிழ்ப்பள்ளி ஆகும். இப்பள்ளி ஈப்போவில் உள்ள கான்வெண்ட் ஆங்கிலப் பள்ளியின் கிளைப் பள்ளியாக அந்தக் காலகட்டத்தில் இயங்கி வந்தது. 1938 ஆம் ஆண்டு செப்டம்பர் மாதம் 8 ஆம் தேதி இப்பள்ளி அதிகாரப்பூர்வமாகத் திறக்கப் பட்டது.

## வரலாறு
1938ல் அப்பள்ளியில் 21 மாணவர்கள் 3 ஆசிரியர்கள் இருந்தனர். முதலாம் வகுப்பில் இருந்து மூன்றாம் வகுப்பு வரை மூன்று வகுப்புகள் மட்டுமே இருந்தன. 1941 ஆம் ஆண்டு மாணவர்களின் எண்ணிக்கை 90  ஆக உயர்ந்தது.

பின்னர் 4, 5, 6 ஆம் வகுப்புகள் திறக்கப் பட்டன. ஜப்பானியர் ஆட்சி காலத்தின் போது ஜப்பானிய மொழியைப் போதிக்கும் மையமாகவும் அப்பள்ளி விளங்கியது. அதனால், இரண்டரை ஆண்டுகளுக்குத் தமிழ்மொழி போதிப்பு அங்கு நடைபெறவில்லை.

1945 ஆம் ஆண்டு மீண்டும் திறக்கப் பட்டது. 1950 ஆம் ஆண்டு வரை ஒவ்வோர் ஆண்டும் ஏறக்குறைய 130 மாணவர்கள் பயின்று வந்தனர். 1965ல் அப்பள்ளியின் மாணவர் எண்ணிக்கை 220 ஆக உயர்ந்தது.

2010ல் மாணவர் எண்ணிக்கை 400க்கும் மேல் உள்ளது. இப்போது அப்பள்ளியில் 21 ஆசிரியர்களும் 3 அலுவலர்களும் பணிபுரிகின்றனர்.

### அடிக்கல் நாட்டு விழா

1950களில் பிலோமினா தமிழ்ப்பள்ளி செப்பனிடப் பட்டது. பணப் பற்றாக்குறையினால் அப்பள்ளி பலகை சட்டங்களால் கட்டப் பட்டது. அதனால் 1990 ஆம் ஆண்டுகளில் கரையானகள் அரிப்பினால் பள்ளி சரிந்து விழும் ஒரு நிலைமை ஏற்பட்டது.

மாணவர்களின் பாதுகாப்பு நலன் கருதி ஒரு புதுக் கட்டடம் கட்டுவது என பொதுமக்கள் முடிவு செய்தனர். ஒரு செயல் குழுவும் அமைக்கப் பட்டது.

அப்போது மலேசியாவின் பொதுப் பணி அமைச்சராக டத்தோ ஸ்ரீ சாமிவேலு இருந்தார். பேராக் மாநிலத்தின் ஒற்றுமைத் துறை அமைச்சராக டத்தோ ஜி.ராஜு இருந்தார். இவர்கள் இருவரிடமும் உதவி கேட்கப் பட்டது. அவர்கள் இருவரும் உதவி செய்ய முன் வந்தனர்.

1995 ஜூன் மாதம் 17 ஆம் தேதி பிலோமினா தமிழ்ப்பள்ளியின் புதிய கட்டடத்திற்கு அடிக்கல் நாட்டப் பட்டது. நடுவண் அமைச்சர் டத்தோ ஸ்ரீ சாமிவேலு அடிக்கல் நாட்டினர்.

### புதிய கட்டடம்

புதிய கட்டடம் கட்டப் படுவதால் வேறு பள்ளிக்கு மாணவர்கள் தற்காலிகமாக மாற்றம் செய்யப்பட்டனர். ஈப்போவில் உள்ள காரனேஷன் பள்ளியில் இரண்டு ஆண்டுகள் தங்கிப் படித்தனர். 1997 ஏப்ரல் மாதம் 20 ஆம் தேதி புதிய பள்ளி மாணவர்களுக்காகத் திறக்கப்பட்டது.

1997 ஆகஸ்டு மாதம் 17 ஆம் தேதி அதிகாரப் பூர்வமாகத் திறந்து வைக்கப்பட்டது. பழைய பள்ளிக்கூடம் இருந்த இடத்திலேயே புதிய மூன்று மாடிக் கட்டடம் இப்போது உள்ளது. புதிய பள்ளியில் 12 வகுப்பறைகள், ஓர் அறிவியல் கூடம், ஓர் இசை அரங்கம், ஒரு கணினி அறை உள்ளன. குளிரூட்டப்பட்ட கணினி அறையில் 20 கணினிகள் உள்ளன. தற்சமயம் இப்பள்ளியில் 452 மாணவிகள் படிக்கின்றனர். 25 ஆசிரியர்கள் பணிபுரிகின்றனர். அலுவலர்கள் நால்வர் உள்ளனர்.

## மேற்கோள்கள்
* 1. மலேசியத் தமிழ்ப்பள்ளிகளின் வரலாறு, 2006, மலாக்கா முத்துக்கிருஷ்ணன்
* 2. பேராக் மாநிலக் கல்வி இலாகா
* 3. 43rd school sports event at St. Philomena's Convent
* 4. வட கிந்தா பள்ளிகளின் இணையத் தளம் 

பகுப்பு:பேராக்
பகுப்பு:மலேசியத் தமிழ்ப் பள்ளிகள்
குலாலமித்திரன் (இதழ்)

**குலாலமித்திரன்  ** 1930 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் பத்ராதிபர் ஆவார்.  இது குலால மக்களை இணைக்கவும் அவர்களை முன்னேற்றவும் உதவிய கருத்துக்களைக் கொண்ட வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:சமூக தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1930 களில் வெளிவந்த தமிழ் இதழ்கள்
பகுப்பு:நின்று போன தமிழ் இதழ்கள்
தமிழியக்கம் (இதழ்)

**தமிழியக்கம் ** 1980 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் ந. அரணமுறுவல் ஆவார்.  இது தனித் தமிழ் உணர்வோடு தமிழியக்கம் என்கிற மக்கள் இணைப்பை ஏற்படுத்தி அதன் தொடர்பாக படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:தமிழியல் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1980 களில் வெளிவந்த தமிழ் இதழ்கள்
அக்கினிக்குஞ்சு (இதழ்)

**அக்கினிக்குஞ்சு** 1990 களில் ஆத்திரேலியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் ச. பாஸ்கர் ஆவார்.  இது புலம் பெயர்ந்த ஈழத் தமிழர்களின் கலாச்சார சஞ்சிகை என அறிவித்து அனைத்து வகையான படைப்புக்களையும் வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்

பகுப்பு:கலை இலக்கிய தமிழ் இதழ்கள்
பகுப்பு:ஆத்திரேலியத் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
தமிழ் மலர்ச்சி (இதழ்)

**தமிழ் மலர்ச்சி  **1980 களில் பன்னாடுகளில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் வ. இந்திர பவாநி ஆவார். இது பாரிசு, நியூயார்க், இலண்டன் என நாடுகளை இணைத்து வெளிவந்தது. படைப்புகள், செய்திகள் எனப் பல்சுவையாக வெளிவந்தது. வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:பன்னாட்டு தமிழ் இதழ்கள்
பகுப்பு:1980 களில் வெளிவந்த தமிழ் இதழ்கள்
சுதந்திரப் பறவைகள் (கோவை இதழ்)

**சுதந்திரப் பறவைகள் (கோவை இதழ்)**1970 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் இக்பால் ஆவார்.  இது சிறுகதை, கவிதை, துணுக்குச் செய்திகள், நாடகம், மொழிபெயர்ப்புச் சிறுகதை எனப் பல்வகைப் படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

## மேற்கோள்கள்

பகுப்பு:கலை இலக்கிய தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
தமிழ் மண் (உலகத் தமிழ்ப் பண்பாட்டு இயக்க இதழ்)

**தமிழ் மண்** 1990 களில் பன்னாடுகளில் இருந்து ஒவ்வொரு காலாண்டும் வெளிவந்த தமிழ் சிற்றிதழ் ஆகும்.  இந்த இதழுக்கு ஒர் ஆசிரியர் குழு பொறுப்பாக இருக்கிறது. இது உலகத் தமிழர் இணைப்பு பாலமாக பல வகைக் கட்டுரைகளை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:சமூக தமிழ் இதழ்கள்
பகுப்பு:பன்னாட்டு தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
பொங்கும் தமிழமுது (இதழ்)

**பொங்கும் தமிழமுது ** (சில தரவுகளில் **பொங்கும் தமிழமுதம்** என்று குறிப்பிடப்பட்டுள்ளது) 1980 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இது தமிழீழ மாணவர் பேரவையின் சார்பில் வெளியானது. இதன் ஆசிரியர் இரா. கபிலன் ஆவார்.  ஈழத் தமிழர்களின் பிரச்சனைகளை விளக்குக்கியும் படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

இது போராட்ட உணர்வைக் காட்டும் சித்திரங்களை அட்டையில் வெளியிட்டு, அவற்றுக்கு ஏற்ற உணர்ச்சி செறிந்த கவிதைகளை வெளியிட்டது. உலக நாடுகளில் நிகழ்ந்த விடுதலைப் போராட்டங்கள், மாணவர் போராட்டங்கள் பற்றிய கட்டுரைகளும், தமிழ் ஈழச் செய்திகளும் இதில் இடம் பெற்றன. 

இந்த இதழில் தமிழ்நாட்டுக் கவிஞர்கள், படைப்பாளிகளின் கவிதைகள், கதைகளை ஒவ்வொரு இதழிலும் வெளியிட்டது. கவிஞர்கள் மு. மேத்தா, வைரமுத்து, இன்குலாப், நா. காமராசன், குருவிக்கரம்பை சண்முகம், செவ்வண்ணன் மற்றும் இளம் கவிஞர்கள் பலர் உணர்ச்சியூட்டும் கவிதைகள் எழுதினர்.

எழுத்தாளர்களைப் செவ்விகண்டு பல்வேறு சிக்கல்கள் குறித்தும் அவர்களது கருத்துக்களை தமிழமுது வெளியிட்டுள்ளது. இவ் வகையில், ஜெயகாந்தன், அசோகமித்திரன், கண. முத்தையா, பாலகுமாரன், ராஜம் கிருஷ்ணன், தா. பாண்டியன், பரீக்க்ஷாஞாநி முதலியவர்களின் செவ்விகள் வெளியாகியுள்ளன. கேள்வி—பதில் பகுதி மூலம் பல விதமான ஐயங்களுக்கும், வினாக்களுக்கும் விளக்கம் அளிக்கப்பட்டது.

சோவியத் எழுத்தாளர் பரீஸ் வலிலியேவ் எழுதிய, விடுதலைப் போராட்டத்தில் ஈடுபட்ட வீர மங்கையரின் அனுபவங்களைச் சித்திரிக்கும், சுவையான புதினம் *அதிகாலையின் அமைதியில்!* தொடர்கதையாக வெளி வந்தது.   

## குறிப்புகள்

பகுப்பு:ஈழப் போராட்ட தமிழ் இதழ்கள்
பகுப்பு:ஈழத்து சஞ்சிகைகள்
பகுப்பு:1980 களில் வெளிவந்த தமிழ் இதழ்கள்
போரொலி (இதழ்)

**போரொலி** 1980 களில் இந்தியாவில் இருந்து இருமாதம் ஒருமுறை வெளிவந்த தமிழ் சிற்றிதழ் ஆகும்.  இதன் ஆசிரியர் வை. அறிவுத்தொகை ஆவார்.  இது இலக்கியச் சுவையுடன், தமிழ் மொழி உணர்வோடு விழிப்புணர்வுக் கருத்துகளை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1980 களில் வெளிவந்த தமிழ் இதழ்கள்
அமுது (சித்த மருத்துவ இதழ்)

**அமுது (சித்த மருத்துவ இதழ்)**1950 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் தேவதாசு ஆவார். இது சித்த வைத்திய வாத ஞான ஆராய்ச்சிக் கட்டுரைகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:மருத்துவத் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1950 களில் வெளிவந்த தமிழ் இதழ்கள்
காந்தி (இதழ்)

**காந்தி ** 1930 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் தெ.ச. சொக்கலிங்கம் ஆவார்.  இது காந்தி பற்றிய செய்திகளையும், உலக நடப்புகளையும், சுதந்திரத்திற்கான செயற்பாடுகளையும், நாடகவழியிலான கருத்து விதைப்பும், சிறுவர்களுக்கான பக்கங்களையும் வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:இந்தியத் தமிழ் இதழ்கள்
பகுப்பு:1930 களில் வெளிவந்த தமிழ் இதழ்கள்
பகுப்பு:இந்தியப் போராட்டத் தமிழ் இதழ்கள்
கங்கணம் (இதழ்)

**கங்கணம்** () 1970 களில் இந்தியாவில் இருந்து மாதமிருமுறை வெளிவந்த தமிழ் சிற்றிதழ் ஆகும். இதன் ஆசிரியர் ம. சுப்பிரமணியன் ஆவார். இது துணுக்குக் குறிப்பு, சிறுவர்களுக்கான ஈர்ப்புடைய கதை, பரிசுப் போட்டி போன்ற படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:இந்தியத் தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
பகுப்பு:சிறுவருக்கான தமிழ் இதழ்கள்
மானசீகம் (இதழ்)

**மானசீகம்  **1940 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் பி.சோமசுந்தரம் ஆவார். இது கருத்து விளக்கக் கோட்டோவியம், புகைப்படம், துணுக்குச் செய்தி, சிரிப்புக் கொத்து, சிறுகதை, கவிதை, சிறுவர் பக்கம், விளம்பரப் பக்கம் எனப் பல்சுவை படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:தமிழ்நாட்டுச் சிற்றிதழ்கள்‎
பகுப்பு:இந்தியத் தமிழ் இதழ்கள்
பகுப்பு:1940 களில் வெளிவந்த தமிழ் இதழ்கள்
ஜனாபிமானி (இதழ்)

**ஜனாபிமானி  ** 1910 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.

## ஆசிரியர்
இதன் ஆசிரியர் ஜி.ஏ. வைத்தியராமன் ஆவார்.

## உள்ளடக்கம்
இது இந்திய அரசு பற்றியும், உலகச் செய்திகளையும், தமிழ் மக்களுக்கான பல்வேறு குறிப்புகளையும் வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* ஜனாபிமானி

பகுப்பு:அரசியல் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1910 களில் வெளிவந்த தமிழ் இதழ்கள்
லண்டன் முரசு (இதழ்)

**லண்டன் முரசு**1970 களில் பிரித்தானியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் ச.ம. சதானந்தன் ஆவார்.  இது நிகழ்வுகள், செய்திகள், துணுக்குகள் எனப் பல்சுவைப் படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:பல்சுவைத் தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
பகுப்பு:ஐக்கிய இராச்சியத் தமிழ் இதழ்கள்
ஏடு (பம்பாய் இதழ்)

**ஏடு (பம்பாய் இதழ்)**1970 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர் வெ. கலைக்கூத்தன் ஆவார்.  இது தமிழ் உணர்வோடு, இலக்கிய நுட்பத்துடன், தேர்ந்த படைப்புகளை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
பகுப்பு:நின்று போன தமிழ் இதழ்கள்
நந்தி (இதழ்)

**நந்தி  ** 1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும்.  இந்த இதழுக்கு ஒர் ஆசிரியர் குழு பொறுப்பாக இருக்கிறது. இது சித்த மருத்துவக் குறிப்புகளோடு, மருத்துவ வெண்பா என உடற்கூறியல் பற்றி படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:மருத்துவத் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1960 களில் வெளிவந்த தமிழ் இதழ்கள்
குலாலர்

**குலாலர்** (*Kulala*) அல்லது **குயவர்** என்பவர் மண்ணை முக்கிய ஆதாரமாக கொண்டு மண்ணாலான பொருள்களை செய்பவராவர். சுழலும் சக்கரத்தின் உதவியுடன் மண்ணலான பொருள்களான கடவுள் சிலை, மண்பானை, சட்டி, மண்தொட்டி போன்ற பல பொருள்களை குலாலர் வடிவமைக்கிறார்.

குலாளர், குயவர்,  குலாளா குலாள், கோலப்பர், வேளார், சேரமா, செட்டியார், பூசாரி, பண்டுரை, பாண்ட, பாண்டிய, தெங்கரை, தெலுங்கு மானுடை, மண்உடையார், உடையார், ஓசிரையர், சாலியர், சோலியர், மண்ணையர் எனப் பல்வேறு இனக்குழுப் பெயராலும், தமிழ், தெலுங்கு மற்றும் மலையாளம் உள்ளிட்ட மொழிகளாலும், பூர்வீக நிலவாழ்வினாலும் பல்வேறு துணைப் பிரிவினராக அறியப்படும்  குலாளர் அன்றைய காலத்தில் சமூக மதிப்பீட்டில் உயர்ந்த அந்தஸ்தில் இருந்தார்கள் என்பது பல்வேறு கல்வெட்டு, இலக்கியப் பதிவுகளின் மூலம் புலப்படுகின்றன. குலாளர் மட்பாண்டத் தயாரிப்போடு அவற்றைப் பல்வேறு இடங்களுக்கு எடுத்துச் சென்று விற்பனை செய்யும் வணிகத்திலும் ஈடுபட்டார்கள். சங்க, புராண இலக்கியங்களில், கலம்செய்கேரி, மண்ணுடையார், மண்ணீட்டாளர், மண்வினை மாக்கள், மண்மகன், வேட்கோ, வேட்கோவர் என்றெல்லாம் தொழில்முறையாக அடையாளப்படுத்தப்பட்ட இவர்கள் கோயில் பணியாளர்களாக, பாதுகாவலர்களாக பூசகர் மரபினராக இருந்த செய்திகள் இடம்பெற்றுள்ளன.

இவர்கள் தமிழ்நாடு சாதிகள் பட்டியலில் பிற்படுத்தப்பட்டோர் பட்டியலில் மற்றும் மிகவும் பிற்படுத்தப்பட்டோர் பட்டியலில் இடம் பெற்றுள்ளனர். தமிழகத்தில்  குலாலர்கள் 39 லட்சத்திற்கும் மேலானோர் வசிக்கின்றனர்.

## சொற்பிறப்பியல்
குலாலர்கள் என்பவர்கள், பிரம்மாவின் மகனான குலாலனின் மூன்று மகன்களின் சந்ததியினர். குலாலனை தினமும் படைக்கவும், அழிக்கவும் அனுமதிக்குமாறு பிரம்மாவிடம் பிரார்த்தனை செய்ததால், பிரம்மா அவரை ஒரு குயவராக மாற்றினார்.

## சமுதாயச் சிறப்புகள்
* 63 நாயன்மார்கள் எனப்படும் சிவனடியார்களில் ஒருவரான திருநீலகண்ட நாயனார் என்பவர் குயவர் சமூகத்தைச் சேர்ந்தவர் என்பது குறிப்பிடத்தக்கது. 1930களில் இந்த மக்களின் நலத்தை முன்னேற்ற *குலாலமித்திரன்* என்னும் இதழ் வெளிவந்தது.

## அரசியல் பங்களிப்பு
குலாலர் சமூகத்தைச் சேர்ந்தவர்களில் அரசியலில் முக்கியப் பிரமுகர்களாக சிலர் பங்களிப்பு செய்துள்ளனர்.

* சுப்புராஜ் - முன்னாள் போடிநாயக்கனூர் சட்டமன்ற உறுப்பினர்.
* பெரிய வீரன் -  முன்னாள் பெரியகுளம் தொகுதி, சட்டமன்ற உறுப்பினர்.
* பி. கே. நல்லசாமி - முன்னாள் பவானி தொகுதி சட்டமன்ற உறுப்பினர்.

## கேரளா குலாலர்
கேரளாவில், குலாலர் சமூகத்தினர் கும்பாரர், குசவன், வேளான், நாயர், மூல்யா வேளார் என அழைக்கப்படுகின்றனர். இதில் கும்பாரா என்பவர்கள் *கும்பார மொழி* பேசுகின்றனர். கேரளத்தில், நிலாம்பூர் பிரதேசத்தில் கிட்டத்தட்ட பத்தாயிரம் பேர் கொண்ட ஒரு சிறிய இனக்குழுவால் பேசப்படும் மொழியாகும். இவர்கள் எல்லோரும் எத்தனையோ தலைமுறைகளுக்கு முன் ஆந்திராவிலிருந்து, தமிழகம் வழியாகக் கேரளம் போய்ச் சேர்ந்தவர்கள். தமிழ், தெலுங்கு, கன்னடம், மலையாளம் துளு,என்று கலந்து சேர்ந்த மொழிதான் கும்பார மொழி. இதற்கு வரிவடிவம் கிடையாது என்பதால், கும்பார இனத்தவர்கள் தங்களுக்குப் பழக்கமான மலையாள வரிவடிவத்தைப் பயன்படுத்துகின்றனர்.

## மேலும் காண்க
* குயவர்

## மேற்கோள்கள்

## வெளி இணைப்புகள்
* டெல்லி தமிழ் குலாலா சங்க இணைய தளம் 
* குலாலர் இணைய தளம்

பகுப்பு:சாதிகள்
பகுப்பு:தமிழரில் சாதிகள்
பகுப்பு:கேரள சமூகக் குழுக்கள்
மனிதம் (இதழ்)

**மனிதம்** 1987 இலிருந்து 1994 வரை சுவிசிலிருந்து இரு மாதத்துக்கு ஒருமுறை வெளிவந்த தமிழ் சிற்றிதழ் ஆகும். மொத்தம் 30 இதழ்கள் வரை வெளிவந்திருக்கிறது. அரசியல், இலக்கியம், சினிமா, வரலாறு, விமர்சனம் என பல்வேறு வகைப்பட்ட உள்ளடக்கங்களுடன் வெளிவந்தன. இந்த இதழுக்கு ஒர் ஆசிரியர் குழு பொறுப்பாக இருந்தது. அத்துடன்  5 காணொளிச் சஞ்சிகைகளும் மனிதம் என்ற பெயரிலேயே வெளியிடப்பட்டன.

## உசாத்துணைகள்
* நாள் ஒரு நூல்

## வெளி இணைப்புகள்
*மனிதம் இதழ்கள்

பகுப்பு:கலை இலக்கிய தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
பகுப்பு:யேர்மனியத் தமிழ் இதழ்கள்
ச. பூபாலபிள்ளை

வித்துவான் **ச. பூபாலபிள்ளை** (1856–1921) இலங்கையின் கிழக்கு மாகாணத்தில் மட்டக்களப்பின் மிக மூத்த தமிழறிஞரும், எழுத்தாளரும், புலவரும் ஆவார். இவரையே மட்டக்களப்பின் அறிஞர்களின் முன்னோடி எனக் குறிப்பிடுவர். மதுரைத் தமிழ்ச் சங்க வித்துவான்.

## வாழ்க்கைக் குறிப்பு
மட்டக்களப்பின் தெற்கே அமைந்துள்ள கோட்டைக்கல்லாறு, புளியந்தீவில் சதாசிவப்பிள்ளை, வள்ளிப்பிள்ளை என்பாருக்கு மகனாகப் பிறந்தார்.

## இவரது நூல்கள்
# பெரிய திருத்துறை திருமுருகன் பதிகம் (1882)
# சீமந்தனி புராணம் (1894)
# விநாயகமான்மியம் (மீனாம்பாள் அச்சியந்திரசாலை, கொழும்பு, 1905)
# சிவதோத்திரம் (1905)
# முப்பொருளாராய்ச்சி (தமிழ்ச்சங்க முத்திராசாலை, மதுரை, 1919)
# தமிழ்வரலாறு (மட்டுநகர் சுத்தாத்வைத யந்திரசாலை, 1920)
# உலகியல் விளக்கவுரை
# கண்டிநகர் கதிரேசர் பதிகம் (1922)
# கணேசர் கலிவெண்பா
# கொத்துக்குளத்து மாரியம்மன் அகவல்
# சிவமாலை
# நல்லிசை நாற்பது
# புளிய நகர் ஆனைப்பந்தி விக்னேஸ்வரர்
# யாழ்ப்பாணம் அரசடி விநாயகர் அகவல் (1920)

## மேற்கோள்கள்

பகுப்பு:1856 பிறப்புகள்
பகுப்பு:1921 இறப்புகள்
பகுப்பு:மட்டக்களப்பு மாவட்ட நபர்கள்
பகுப்பு:ஈழத்து எழுத்தாளர்கள்
பகுப்பு:ஈழத்துத் தமிழறிஞர்கள்
பகுப்பு:ஈழத்துப் புலவர்கள்
நூலகவியல் (சிற்றிதழ்)

**நூலகவியல்** ஐக்கிய இராச்சியத்தின் லூட்டன் எனுமிடத்திலிருந்து 2005 இல் வெளிவந்த ஒரு காலாண்டு இதழாகும். அதன் முதலிதழ் 1985ம் ஆண்டு இலங்கையிலிருந்து வெளிவந்தது.
## பணிக்கூற்று
* வாசிப்பை நேசிப்போம். 

## நிர்வாகம்
#### பிரதம ஆசிரியர்
* என். செல்வராஜா
இவர் யாழ்ப்பாணம் ஆனைக்கோட்டையைப் பிறப்பிடமாகக் கொண்டவர் புலம்பெயர்ந்து ஐக்கிய இராச்சியத்தில் வசித்து வருகின்றார். இவர் இலங்கையில் பிரபல நூலகவியலாளர்களுள் ஒருவராக இருந்தவர். நூல்தேட்டம் எனும் பெயரில் இதுவரை 07 தொகுதிகளில் 7000 இலங்கைத் தமிழ் நூல்களை பதிவாக்கியுள்ளார்.

#### நிர்வாக ஆசிரியர்
* திருமதி கல்பனா சந்திரசேகர்

#### வெளியீடு
* அயோத்தி நூலக சேவைகள், ஐக்கிய இராச்சியம்

#### தனிப்பிரதி
* 100 ரூபாய்

## சிறப்பு
நூலகவியல் 1985ம் ஆண்டில் அயோத்தி நூலக சேவைகள் அமைப்பினால் இலங்கையில் ஆரம்பிக்கப்பட்டு தமிழ் பிரதேசங்களில் இயங்கும் அனைத்து நூலகங்களுக்கிடையிலும் தமிழ் நூலகங்களுக்கிடையேயும் ஒரு உறவு பாலத்தை 1991 வரை ஏற்படுத்தியிருந்தது.  

## இலங்கையிலிருந்து வெளிவந்த போது ஆசிரியர்
* என். செல்வராஜா

## இலங்கையிலிருந்து வெளிவந்த போது ஆசிரியர்குழு
* சி. யோகவேல் 
* (அமரர்) கலாநிதி ஜே. இ. பாக்கியவான்
* கலாநிதி இ. பாலசுந்தரம்
* திருமதி ரூபா நடராஜா 
* திருமதி ரோ. பரராஜசிங்கம்
* எஸ். எல். கமால்தீன்
* சே. கிருஸ்ணராஜா

இதன் ஆசிரியர் என்.செல்வராஜா புலம்பெயர்ந்து 1991ம் ஆண்டில் லண்டனுக்கு செல்லும்வரை தொடர்ச்சியாக ஏழாண்டுகள் வெளிவந்துள்ளது. மீண்டும் 2005 முதல் புதுப்பொழிவுடன் லண்டனிலிருந்து வெளிவர ஆரம்பித்துள்ளது. 

## உள்ளடக்கம்
நூலகவியல் சம்பந்தமாக அனைத்து தகவல்களையும் இது தாங்கி வெளி வந்துள்ளது.
பகுப்பு:ஈழத்து சஞ்சிகைகள்

பகுப்பு:1980 களில் வெளிவந்த தமிழ் இதழ்கள்
பகுப்பு:2000 களில் வெளிவந்த தமிழ் இதழ்கள்
பகுப்பு:நூலகவியல் தமிழ் இதழ்கள்
பகுப்பு:ஐக்கிய இராச்சியத் தமிழ் இதழ்கள்
விளக்கு (சிற்றிதழ்)

**விளக்கு** இலங்கை திருகோணமலையிலிருந்து 2001ல் வெளிவந்த ஒரு சிற்றிதழாகும். 

## பணிக்கூற்று
* தேடு, தெரிந்துகொள், புரிந்து சொல்

## நிர்வாகம்
#### ஆசிரியர்குழு
* த. வேலவன்
* மு. மயூரன்
* கு. சிவகுமார்

#### அலுவலகம்
விளக்கு, 167, டொக்கியாட் வீதி, திருகோணமலை

#### விலை
* 20 ரூபாய்

## உள்ளடக்கம்
இவ்விதழ் கையெழுத்தில் எழுதப்பட்டு, கல்லச்சில் அச்சிடப்பட்டுள்ளது. கவிதைகள், கட்டுரைகள், சிறுகதைகள், துணுக்குகள் ஆகியவற்றை உள்ளடக்கியிருந்தது.
பகுப்பு:1990 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
பகுப்பு:ஈழத்து சஞ்சிகைகள்
போது (சிற்றிதழ்)

**போது** இலங்கையிலிருந்து 1998 முதல் வெளிவந்த ஒரு கலை இலக்கிய சிற்றிதழாகும். இதுவொரு மாதாந்த வெளியீடாக 26 பக்கங்களைக் கொண்டு அமைந்திருந்தது. 

## ஆசிரியர்
* வாகரைவாணன்

## உள்ளடக்கம்
இவ்விதழ் கவிதைகள், கட்டுரைகள், சிறுகதைகள, துணுக்குகள், கேள்வி பதில் போன்ற பல்சுவை அம்சங்கள் இடம்பெற்றிருந்தன.
பகுப்பு:1990 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
பகுப்பு:ஈழத்து சஞ்சிகைகள்
பூங்குன்றம் (சிற்றிதழ்)

**பூங்குன்றம்** இலங்கை பதுளையிலிருந்து 1976 தொடக்கம் வெளிவந்த ஒரு மாத இதழாகும். இதன் முதல் இதழ் 1976 சனவரி மாதம் வெளிவந்தது. 

## உள்ளடக்கம்
எட்டு பக்கங்களில் வெளிவந்த இவ்விதழில் கவிதைகள், கட்டுரைகள், சிறுகதைகள், மலையக மக்கள் தொடர்பான பிரச்சினைகள், பத்திரிகை உலகக் கண்ணோட்டம் போன்ற பல்துறை அம்சங்கள் இடம்பெற்றிருந்தன.

பகுப்பு:ஈழத்து சஞ்சிகைகள்
பகுப்பு:1970 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
மீட்சி (இதழ்)

**மீட்சி** ஐக்கிய இராச்சியம்,  லண்டனிலிருந்து 1993ம் ஆண்டு மே மாதத்திலிருந்து வெளிவரும் ஒரு மாதாந்த இதழாகும்.

## வெளியீடு
* தமிழ் தகவல் நடுவம்

## ஆசிரியர்குழு
பத்திரிகையாளர்கள், ஆய்வாளர்கள், பல்துறை அறிஞர்கள், சமூகத்தொண்டர்களை உள்ளடக்கிய ஒரு சுயேட்சைக் குழுவின் படைப்பு.

## உள்ளடக்கம்
இலங்கைத் தமிழர்களின் உணர்வூட்டும் இதழாக இது காணப்பட்டது. மலையக செய்திகளையும், வடபுலத்து செய்திகளையும் ஆய்வு ரீதியில் தாங்கியிருந்தது. புலம்பெயர்ந்த தமிழர்களின் பிள்ளைகளின் கல்விநிலை சம்பந்தமாகவும் ஆக்கங்களைக் கொண்டிருந்தன.
பகுப்பு:பன்னாட்டு தமிழ் இதழ்கள்
பகுப்பு:வாழ்வியல் தமிழ் இதழ்கள்
பகுப்பு:ஐக்கிய இராச்சியத் தமிழ் இதழ்கள்
எஸ். முத்துக்குமாரன்

ஓய்வு பெற்ற உதவிப் பதிவாளர் நாயகமான **எஸ். முத்துக்குமாரன்** அவர்கள் ஈழத்தைச் சேர்ந்த வானொலி, மேடைநாடாகாசிரியராகவும் எழுத்தாளராகவும் உள்ள சமகாலத்தவராகும். இவர் சமகால எழுத்தாளரான சைவப் புலவர். எஸ். தில்லைநாதன் அவர்களின் அண்ணன் என்பது குறிப்பிடத்தக்கது.

## வாழ்க்கைக் குறிப்பு
மட்டக்களப்பு மாவட்டத்தில் துறைநீலாவணையில் சாமித்தம்பி, மாரிமுத்து தம்பதிகளுக்கு மூத்த மகனாக 1938-03-14 இல் பிறந்தார். மண்டூரை புகுந்தகமாகவும், கல்லடியைத் தற்போது வசிப்பிடமாகவும் கொண்டுள்ளார்.

## அரச பணி
அரச சேவையில் 1958 ஆம் ஆண்டு இணைந்து பதிவாளர் நாயகம் திணைக்களத்தில் உதவிப் பதிவாளர் நாயகமாகப் பதவி வகித்து 1998 இல் ஓய்வு பெற்றார்.

## இலக்கியப் பணி
1961 ஆண்டு முதல் வானொலி நாடக எழுத்தாளராக படைப்புத்துறைக்குள் நுழைந்தார். சமயம் இலக்கியம் சம்பந்தமான நாடகங்களையே இவர் எழுதி வந்துள்ளார். இவரது ஆக்கங்கள் சொந்தப் பெயரிலும், சுகீர்தரன் என்னும் புனை பெயரிலும் வெளிவந்தன.

## கட்டுரைகள்
# கன்னித் தமிழ்-சனவரி 1961 இல் கலைமுரசு என்னும் பத்திரிகையில் வெளியாகியது
# துணைநீலாவணையில் கண்ணகியம்மன் திருவிழாக் குன்றின் மீது அதிசயக் காட்சி 1963-06-25 இல் தினகரனில் வெளியானது.

## சிறுகதைகள்
# இதுதான் விதியா:1963-05-19 இல் வீரகேசரியில் வெளியானது.
# நீங்காத நினைவுகள்:1966-12-31 இல் ராதா எனும் பத்திரிகையில் வெளியானது.
# நூன சித்தி:பெப்ரவரி 1962 இல் கலை முரசு எனும் பத்திரிகையில் வெளியானது.

## நூல்கள்
வானொலியில் வெளியான நாடகங்களைத் தொகுத்து வீரவில்லாளி எனும் நாடகப் புத்தகம் 2008 வெளியானது.

## மேடை நாடகம்
நாரதர் விளைத்த கலகம் எனும் கம்சரம்மானை இலக்கியத்திலுண்டான பகுதி நாடகமாக 1964-11-03 இல் தினகரனில் வெளியாகியது.

## விருதுகள்
# றோட்டரிக் கழகத்தினால் 1998 ஆம் ஈண்டில் சிறந்த மக்கள் சேவைக்கான விருது
# 2008ஆம் ஆண்டு அரச சாகித்திய நாடகள இலக்கியத்திற்கான விருதுச் சான்றிதழ்
# 2009ஆம் ஆண்டு மட்டக்களப்பு எழுத்தாளர் ஊக்குவிப்பு மையத்தினால் தமிழியல் விருது
# 2011 ஆம் ஆண்டு அரசாங்கத்தினால் கலாபூசணம் விருது.
## வானொலியில் ஒலிபரப்பான நாடகங்கள்
{| border="1" cellpadding="1"
!width="100"| தலைப்பு
!width="100"| இலக்கியம்
!width="80"| ஒலிபரப்பான திகதி
|-
|வீரவில்லாளி
|மகாபாரதம்
|1961-03-23
|-
|வண்ணமகள்
|மகாபாரதம்
|1962-05-03
|-
|தூது சென்ற காவலன்
|நளவெண்பா
|1962-10-18
|-
|கலியின் வினை
|நளவெண்பா
|1963-01-17
|-
|சிவக்குழந்தை
|பெரியபுராணம்
|1964-10-22
|-
|பூதகி
|கம்சரம்மானை (பாரதம்)
|1964-12-03
|-
|உருத்திராக்கப் பூனை
|புனைகதை
|1965-12-22
|-
|நான் பிரம்மரிஷி
|கௌசிகமுனி கதை (இராமாயணம்)
|1966-10-23
|-
|தோழி நீ வாழ்க!
|குறுந்தொகை
|1968-10-06
|-
|பரி ஏறிய பரமன்
|திருவாதவூரடிகள் புராணம்
|1969-11-15
|-

பகுப்பு:மட்டக்களப்பு மாவட்ட நபர்கள்
பகுப்பு:ஈழத்து எழுத்தாளர்கள்
பகுப்பு:ஈழத்து நாடகாசிரியர்கள்
விடிவு (1988 சிற்றிதழ்)

**விடிவு** இலங்கை,  கண்டி நகரத்திலிருந்து 1988 இல் வெளிவந்த ஒரு சிற்றிதழாகும். அதேநேரம், கண்டி உடத்தலவின்னை எனுமிடத்திலிருந்து 1979இலும் விடிவு எனும் பெயரில் ஒரு சஞ்சிகை வெளிவந்துள்ளது.
## வெளியீடு
மக்கள் கலை இலக்கியப் பேரவை, கண்டி

## நிர்வாகம்
#### பிரதம ஆசிரியர்
* நிதானிதாசன்

#### ஆசிரியர்குழு
* கண்டி எம். ராமசந்திரன்
* எஸ். பி. செல்வராஜ்
* ரிசானா ஹாசிம்

#### முகவரி
130,  டி. எஸ். சேனாநாயக்க வீதி, கண்டி

## விலை
ரூபாய் 3.00

## உள்ளடக்கம்
இவ்விதழ் கவிதைகள், சிறுகதைகள் முதலியவற்றை சிறப்பாக கொண்டிருந்தன.
பகுப்பு:ஈழத்து சஞ்சிகைகள்
பகுப்பு:கலை இலக்கிய தமிழ் இதழ்கள்
கே. சுப்பையா

**கே.சுப்பையா** (பி: 1928) மலேசியாவில் மூத்த எழுத்தாளர்களுள் ஒருவராவார். சிங்காரவடிவேலன் எனும் புனைப்பெயரால் அறியப்பட்ட இவர் ஓய்வு பெற்ற தமிழாசிரியருமாவார். மேலும் இவர் நாளிதழ்களில் பகுதி நேர நிருபராகப் பணியாற்றியுள்ளதுடன், ம.இ.கா.வில் மாவட்ட, மாநிலப் பொறுப்புகளையும் வகித்துள்ளார். 

## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், சிறுவர் பாடல்கள், நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

## நூல்கள்
* "சிங்கார வடிவேலன் சிறுகதைகள்" (1988)
* "ஜூலியஸ் சீஸர்" (நாடகம், 1996)
* "சிறுவர் பாடல்கள்" (1996)
* "தெலுக் கெமாங்கில் தேசியத் தலைவர்"
* "சிரம்பானில் தேசியத் தலைவர்"

## பரிசில்களும், விருதுகளும்
* அரசாங்கத்தின் AMN, PJK, PMC, JP ஆகிய விருதுகள்
## உசாத்துணை
* மலேசியத் தமிழ் எழுத்துலகம் தளத்தில் கே. சுப்பையா பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1928 பிறப்புகள்
இழையநசிவு

**இழையநசிவு** என்பது உயிரணுக்கள், உயிருள்ள இழையம் முழுமுதிர்வற்ற நிலையில் இறப்பிற்குள்ளாவதைக் குறிக்கும். தொற்றுநோய்கள், நச்சுப்பொருட்கள், அதிர்ச்சி (trauma) போன்ற வெளிக்காரணிகளால் இவ்வகையான இழையநசிவு ஏற்படலாம். இவ்வகையான உயிரணு இழப்பானது, இயற்கையாகவே முதிர்ச்சியடந்த உயிரணுக்களில் ஏற்படும் திட்டமிடப்பட்ட உயிரணு தன்மடிவில் (Apoptosis) இருந்து வேறுபடும். உயிரணு தன்மடிவு உயிரினத்திற்கு நன்மை பயக்கும் செயலாக இருக்கும். ஆனால் இழையநசிவு உயிரினத்திற்கு தீமை அழிப்பதுடன், இறப்பிலும் முடிவடைய நேரிடலாம்.

சாதாரண உயிரணு தமடிவின்போது இறக்கும் கலங்களை விழுங்கி அழிக்கும் தின்குழியமை (Phagocytosis) செயல்முறையைத் தூண்டுவதற்காக உருவாகும் சமிக்ஞைகள் இந்த இழையநசிவின்போது உருவாவதில்லை. இதனால் இறக்கும் கலங்கள் குறிப்பிட்ட இடத்திலேயே தேங்க வேண்டிய நிலை ஏற்பட்டு, சிதைக்கூளமாக இருக்கும். இதனால் உயிரினத்திற்கு ஏற்படக்கூடிய பாதிப்பைக் களைவதற்காக, அதனை அறுவைச் சிகிச்சை மூலம் அகற்ற வேண்டியிருக்கும்.

## இழையநசிவுக்கான காரணங்கள்
இழையநசிவுக்கு பல வெளிக் காரணிகள் காரணமாக உள்ளன. காயம், நச்சுப்பொருள், தொற்றுநோய், புற்றுநோய், அழற்சி, இழையங்களுக்கு வழங்கப்படும் குருதியோட்டத்தடை (infarction) என்பன இழையநசிவுக்குக் காரணமாகின்றன. இழையங்களுக்கான குருதியோட்டம் தடைப்படும்போது, இழையங்களுக்கான ஆக்சிசன் அளவு குறைந்து, அதனால் இழையநசிவு ஏற்படும். சில சிலந்தி  வகைகள் (எ.கா. Brown recluse spider), சில பாம்பு வகைகள் (rattlesnake, Bothrops) கடிக்கும்போது, அவற்றின் விடம் (venom) என்னும் நச்சுப்பொருட்கள் இழையத்தில் கலக்கும்போது, அவ்விடங்களில் இவ்வகையான இழையநசிவு ஏற்படும்.


இப்படியான இழையநசிவில் நோய் எதிர்ப்பாற்றல் முறைமையைத் தூண்டுவதற்கான சமிக்ஞைகள் உருவாவதில்லை என்பதுடன், நசிவுக்குட்பட்ட இழையத்திலிருந்து உருவாகும் தீமை விளைவிக்கும் வேதியியல் பொருட்கள் அகுகிலுள்ள இழையங்களுக்குள் பரவும். அங்குள்ள கலங்களிலுள்ள இலைசோசோம்களின் மென்சவ்வு அழிவடைவதால், இலைசோசோமிலுள்ள நொதியங்கள் வெளியேறி கலங்களின் ஏனைய பகுதிகளையும் அழிக்கும். இவ்வாறு இறக்காத கலங்களிலிருந்து வெளியேறும் நொதியங்களின் தாக்கத்தால் இந்த தொழிற்பாடு சங்கிலித் தொடராகி தொடர்ந்து அருகிலுள்ள கலங்கள் அழிவடைந்துகொண்டே வரும். இதனால் இழைய அழுகல் (gangrene) தோன்றும்.

## மேற்கோள்கள்

பகுப்பு:இழையவியல்
சு. சுப்பையா

**சு. சுப்பையா** (பி: 1939) மலேசியாவில் எழுத்தாளர்களுள் ஒருவராவார். இராசு. இளஞ்சேரன் எனும் புனைப்பெயரால் அறியப்பட்ட இவர் ஓய்வு பெற்ற ஆசிரியருமாவார். 
## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக சிறுகதைகளையே எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## நூல்கள்
"விண்ணில் பூத்த மலர்"
## உசாத்துணை
* மலேசியத் தமிழ் எழுத்துலகம் தளத்தில் சு. சுப்பையா பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1939 பிறப்புகள்
மு. பெருமாள்

**மு. பெருமாள்**  (பிறப்பு அக்டோபர் 5, 1942) மலேசியாவில் மூத்த எழுத்தாளர்களுள் ஒருவராவார். மு. அன்புச்செல்வன் எனும் புனைப்பெயரால் நன்கு அறியப்பட்டவர். இவர் எழுத்தராகப் பணியாற்றி தற்போது ஓய்வு பெற்றுள்ளார். மலேசியத் தமிழ் எழுத்தாளர் சங்கத்தின் மாதாந்தரச் சிறுகதைத் தேர்வின் பொறுப்பாளராகவும் இருந்துள்ளார். தற்போது மக்கள் ஓசை இதழில் சிறுகதைப் பகுதிக்குப் பொறுப்பாக உள்ளார்.
## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதை, கட்டுரை, நாவல், தொடர்கதை, புதுக்கவிதை போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. வானொலிகளில் ஒலிபரப்பாகியுள்ளன.

## பரிசில்களும், விருதுகளும்
* சிறுகதைப் போட்டிகளில் பலமுறை பரிசுகளும் பதக்கங்களும் பெற்றுள்ளார்.
* மலாயாப் பல்கலைக் கழகத் தமிழ்ப் பேரவையின் போட்டிகளில் பலமுறை முதல் பரிசு பெற்றுள்ளார்.
* டான்  ஸ்ரீ ஆதிநாகப்பன் விருது - மலேசியத் தமிழ் எழுத்தாளர் சங்கம்  (1983)
## உசாத்துணை
* மலேசியத் தமிழ் எழுத்துலகம் தளத்தில் மு. பெருமாள் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1942 பிறப்புகள்
ம. சுப்பையா

**ம. சுப்பையா** (பிறப்பு: ஆகத்து 29 1951) மலேசியாவில் எழுத்தாளர்களுள் ஒருவராவார். ம. அ. சந்திரன் எனும் புனைப்பெயரால் அறியப்பட்ட இவர் ஒரு வர்த்தகருமாவார். மலேசிய திராவிடர் கழகத்தில் தீவிர ஈடுபாடு மிக்கவராகவும் காணப்படுகின்றார்.

## எழுத்துத் துறை ஈடுபாடு
1973 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். கூடுதலாக கவிதைகளையும், கட்டுரைகளையுமே எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

## நூல்கள்
"சிந்தனைச் செல்வம்" (கவிதைத் தொகுப்பு)
## உசாத்துணை
* மலேசியத் தமிழ் எழுத்துலகம் தளத்தில் ம. சுப்பையா பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1951 பிறப்புகள்
அ. சுப்ரமணியம்

**அ. சுப்ரமணியம்** (பிறப்பு: நவம்பர் 20 1946), மலேசியாவில் எழுத்தாளர்களுள் ஒருவராவார். 'அரவிந்தன்' எனும் புனைப்பெயரால் அறியப்பட்ட இவர் சுய தொழிலில் ஈடுபட்டு வருகின்றார்.

## எழுத்துத் துறை ஈடுபாடு
1966 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், நாவல், கட்டுரைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. மு. வரதராசனார் மீது கொண்ட அபிமானத்தால் அவரைப் பற்றிய நினைவு நிகழ்வுகளையும், நினைவு மலரையும் வெளியிட்டுள்ளார். திருக்குறள் பணிகளுக்காக தமிழகத்தில் சேவுகன் அண்ணாமலைக் கல்லூரியில் சிறப்புச் செய்யப்பட்டுள்ளார்.

## நூல்கள்
* "கனவுகளின் சுயம்வரம்" (நாவல், 1990)
* "தொடரும் (அ)நியாயங்கள்" (சிறுகதைகள், 1999)
* "மு.வ. நினைவு மலர்" (1994)
* "இளவேனில்" (நாவல். 2002)
## உசாத்துணை
* மலேசியத் தமிழ் எழுத்துலகம் தளத்தில் அ. சுப்ரமணியம் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1946 பிறப்புகள்
பெ. சா. சூரியமூர்த்தி

**பெ.சா. சூரியமூர்த்தி** (பிறப்பு அக்டோபர் 11 1962) மலேசியாவில் எழுத்தாளர்களுள் ஒருவராவார்.

## எழுத்துத் துறை ஈடுபாடு
1980 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். புதுக் கவிதைகளும் சிறுகதைகள் மற்றும் வானொலி நாடகங்களையும் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும்ää இதழ்களிலும் பிரசுரமாகியுள்ளன.

## பரிசுகல்களும், விருதுகளும்
* மலேசியத் தமிழ் எழுத்தாளர் சங்க மாதாந்தர சிறுகதைத் தேர்வில் பவுன் பரிசு (1997);
* சூரியன் இதழின் சிறந்த புதுக் கவிஞர் பவுன் பரிசு (1997).
## உசாத்துணை
* மலேசியத் தமிழ் எழுத்துலகம் தளத்தில் பெ. சா. சூரியமூர்த்தி பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1962 பிறப்புகள்
சு. செந்தாமரை

**சு. செந்தாமரை** (பிறப்பு: பிப்ரவரி 18, 1968) மலேசியாவில் எழுத்தாளர்களுள் ஒருவராவார். பாரதி சிவரஞ்சனி, சிந்துபாரதி, தமிழ் மகள், மணிமேகலை, எம். எஸ். தாமரை எனும் புனைப்பெயர்களால் அறியப்பட்ட இவர் கணினி அச்சுக் கோப்பாளராக கடமையாற்றி வருகின்றார். மேலும், நயனம், தூதன், உயர்வோம், சங்கமணி ஆகிய இதழ்களிலும் பணியாற்றியுள்ள இவர் மலேசியத் தமிழ் எழுத்தாளர் சங்கத்தின் செயலவை உறுப்பினருமாவார்.

## எழுத்துத் துறை ஈடுபாடு
1986 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், தொடர்கதை, கட்டுரைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

## பரிசில்களும், விருதுகளும்
செம்பருத்தி இதழின் குறுநாவல் போட்டியில் ஆறுதல் பரிசு (2002)
## உசாத்துணை
* மலேசியத் தமிழ் எழுத்துலகம் தளத்தில் சு. செந்தாமரை பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1968 பிறப்புகள்
ராஜ் நெட்வொர்க்

**ராஜ் நெட்வொர்க்கு** என்பது ஜூன் 3, 1994 ஆம் ஆண்டு முதல் நிறுவப்பட்ட இந்திய செயற்கைக்கோள் தொலைக்காட்சி வலைப்பின்னல் சேவை ஆகும். இது சென்னையை தலைமையிடமாகக் கொண்டு தமிழ், தெலுங்கு, கன்னடம் மற்றும் மலையாளம் போன்ற மொழிகளில் இயங்கி வருகின்றது.

ராஜ் தொலைக்காட்சி முழுக்குடும்பத்திற்கும் பன்முக பொழுதுபோக்கு நிகழ்ச்சிகளைத் தரும் நோக்கத்துடன் 1994 ஆம் ஆண்டு தனது ஒளிபரப்பைத் துவக்கியது. இந்தப் பிணையத்தின் அங்கமாக உள்ள அலைவரிசைகள் பல நெடுந்தொடர்கள், உரையாடல் நிகழ்வுகள், இசைப்போட்டிகள் மற்றும் விளையாட்டு நிகழ்நிலை காட்சிகள் என ஒளிபரப்பி வருகிறது. மேலும் பழமையான தமிழ் மற்றும் தெலுங்கு மொழி திரைப்படங்களின் சிறந்த திரைப்படங்களை தனது காப்பகத்தில் கொண்டிருப்பது இந்தத் தொலைக்காட்சியின் சிறப்பாகும்.

## வரலாறு
1983 இல் நான்கு சகோதரர்கள் இணைந்து 'ராஜ் வீடியோ விசன்' என்ற பெயரில் காணொளி கேசட் கடன் வழங்கும் நிறுவனத்தை நிறுவினார்கள். பின்னர் 1984 இல் இந்த குழு தமிழ் படங்களுக்கான உரிமையைப் பெறத் தொடங்கின. 1987 இல் ராஜேந்திரா என்பவரால் ராஜ் குழுமத்தில் இருந்து ஒரு ஒருங்கிணைந்த இசுடியோ திறக்கப்பட்டது மற்றும் சுயாதீன திரைப்படம் மற்றும் தொலைக்காட்சி தொடர்கள் தயாரிக்க பயன்படுத்தப்பட்டது.

அதைத் தொடர்ந்து சிங்கப்பூர், மலேசியா, ஐக்கிய இராச்சியம், ஐக்கிய அரபு போன்ற நாடுகளுக்கு 35 மிமீ திரைப்படங்கள் மற்றும் தொலைத்தொடர்களை ஏற்றுமதி செய்தது. பின்னர் 1994 ஆம் ஆண்டு அக்டோபர் 14 ஆம் தேதி ராஜ் தொலைக்காட்சி என்ற பெயரில் முதல் தமிழ் அலைவரிசையை தொடங்கியது. அதைத் தொடர்ந்து ஜூன் 3, 1994 ஆம் ஆண்டில் 'ராஜ் நெட்வொர்க்கு' என்ற இந்த நிறுவனம் நிறுவப்பட்டது.

## அலைவரிசைகள்

## மேற்கோள்கள்

## வெளி இணைப்புகள்
* 

பகுப்பு:1994 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:சென்னையை மையமாகக் கொண்ட நிறுவனங்கள்
பகுப்பு:இந்தியத் தொலைக்காட்சி வலைப்பின்னல்கள்
பகுப்பு:தொலைக்காட்சி நிலையங்கள் சென்னை
கபிலன் பதிப்பகம்

**கபிலன் பதிப்பகம்** புதுவையிலிருந்து இயங்கி வரும் பதிப்பு நிறுவனமாகும். 2005 ஆம் ஆண்டிலிருந்து பல துறை சார்ந்த தமிழ்ப் புத்தகங்களை  வெளியிட்டு வருகிறது. கபிலன் பதிப்பகத்திற்கு மூன்று முறை தமிழ்நாடு அரசின் சிறந்த புத்தக வெளியீட்டிற்கான தமிழ் வளர்ச்சித் துறை விருது வழங்கப்பட்டது.

## வெளி இணைப்புகள்;
*http://kapilanpathippagamcom.blogspot.com/
*http://kapilanpathippagam.webnode.com/
*http://www.wix.com/kapilas/kapilans

பகுப்பு:தமிழ்ப் பதிப்பகங்கள்
க. அ. செல்லையா

**க. அ. செல்லையா** மலேசியாவில் எழுத்தாளர்களுள் ஒருவராவார். க. அழகுச் செல்வன் எனும் புனைப்பெயரில் அறியப்பட்டவரான இவர், பல சமுதாய இயக்கங்களில் உறுப்பினராகவும் செயற்பட்டுள்ளார்.

## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

## பரிசில்களும் விருதுகளும்
* மேடைப் பேச்சுப் போட்டிகளில் பரிசுகள் பெற்றுள்ளார்.
## உசாத்துணை
* மலேசியத் தமிழ் எழுத்துலகம் தளத்தில் க. அ. செல்லையா பக்கம் 

பகுப்பு:மலேசியத் தமிழ் எழுத்தாளர்கள்
வே. செல்லையா

**வே. செல்லையா** (பிறப்பு: பிப்ரவரி 27, 1944) மலேசியாவின் எழுத்தாளர்களுள் ஒருவராவார். புனிதன், வேலன், செல்லையா போன்ற புனைப்பெயர்களில் அறியப்பட்டவரான இவர், பல சமுதாய இயக்கங்களில் உறுப்பினராகவும் செயற்பட்டுள்ளார். மேலும், பல சமுதாய, இலக்கிய நிறுவனங்களில் ஈடுபாடு உள்ளவர். பெட்டாலிங் தமிழர் சங்கத்தின் அமைப்பாளர்; இரண்டாவது மலேசிய எழுத்தாளர் தேசிய மாநாட்டின் நிர்வாக அலுவலர். தமிழ் இலக்கியப் பண்பாட்டு இயக்கத்தின் செயலாளர்.

## எழுத்துத் துறை ஈடுபாடு
1968 தொடக்கம் இவர் மலேசியா தமிழ் இலக்கியத்துறையில் ஈடுபட்டு வருகின்றார். சிறுகதைகள், கட்டுரைகள், போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

## நூல்கள்
#### சிறுகதைத் தொகுப்புகள்
* "பிஞ்சு மனம்" (1993)
* "புதியதோர் உலகம் செய்வோம்" (1998)

## உசாத்துணை
* மலேசியத் தமிழ் எழுத்துலகம் தளத்தில் வே. செல்லையா பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1944 பிறப்புகள்